100 Acta Societatis pro Fauna et Flora Fennica I. 



Genus Pilophorus Hahn. 



Corpus oblongum, sub-opacum, sub-laeve. Caput magnum, 

 nutans. Vertex latus, apicem pronoti obtegens, postice acutus, 

 marginatus. Genae altae. Lorae bene discretae. Clypeus basi 

 cum fronte confluens, depressus, latus. Gula brevis. Oculi magni, 

 postice pronoto incumbentes, antice divergentes, granulati. Ro- 

 strum segmentum tertium ventralem attingens. Antennae infra 

 apicem oculorum insertae, articulo primo clypei apicem haud at- 

 tingenti, secundo apicem versus incrassato, ultimis capillaribus. 

 Pronotum strictura apicali nulla, callis vix ullis, basi supra scu- 

 tellum emarginatum. Scutellum basi detectum. Prosterni mucro 

 triangulari, apice obtuso, marginibus obsolete elevatis. Metaster- 

 num tylo medio instructum. Hemelytra supra fasciis duabus me- 

 diis corii fasciaqve anteapicali clavi niveo-sqvamosis ornata, late- 

 ribus medio plus minusve sinuata, apice ampliata, convexiuscula ; 

 cuneus elongato-triangularis, angulo interim puncto niveo-sqvamoso, 

 fractura profunda. Membrana areolis haud longis. Alae areola 

 unco distincto. Coxae posticae epipleura fere attingentes. Pedes 

 longiusculi. Femora postica vix incrassata. Tibiae subtilissime 

 spinulosae. Tarsi articulo tertio secundo parum longiore. Arolia 

 distincta conniventia. Corpus subtus striga obliqva pectoris alia- 

 qve latiore ventris niveo-pubescentibus. Abdomen basi magis mi- 

 nusve constrictum. Mas et femina consimiles. 



Mas segmento genitali fere ob-conico, sinistrorsum sat pro- 

 funde et minus late semicirculariter emarginato, lobo medio con- 

 vexo, apice obtuse rotundato, subtus mutico. Femina terebra me- 

 dium ventris superans, segmento ultimo genitali segmento ultimo 

 ventrali segmentoqve secundo genitali simul sumtis fere aeqvi- 

 longo, segmento secundo genitali medio qvam lateribus multo lon- 

 giore; sqvama sat magna. 



Nympha (adulta) sat robusta et crassiuscula, capite imagini 

 similis, pronoto disco medio fortiter convexo, utrinqve ad angulos 

 posticos impressione transversa, mesonoto pronoto breviore et pa- 

 rum latiore, apice angulato, medio canalicula tenui longitudinali; 

 rudimentis alarum elongatis, longis, dimidio longitudinis apicem 

 metanoti superantibus; abdomine crassiusculo, ovali, basi leviter 

 constricto; pedibus antennisqve ut imaginis, sed brevioribus. 



Vicius in foliis arborum. Statura et imaginis et praecipue 

 nymphae formicam simulans. 



